Bir yarim yilda 28 ta yangi sport ob’yekti quriladi, 19 tasi rekonstruksiya qilinadi

Vazirlar Mahkamasining 2.06.2018 yildagi 411-son qarori bilan  2018–2019 yillarda Oʻzbekiston Respublikasi Jismoniy tarbiya va sportni rivojlantirish jamgʻarmasi mablagʻlari hisobidan moliyalashtiriladigan jismoniy tarbiya va sport ob’yektlarini qurish, rekonstruksiya qilish va kapital ta’mirlash manzilli dasturi tasdiqlandi.
Tahririyatdan: mazkur hujjat va 75 000 ta boshqa normativ-huquqiy hujjatlar tushuntirishlari bilan «OʻzR qonun hujjatlari» AQTga jamlangan. Namoyish versiyasini bu yerda koʻchirib olishingiz mumkin (32,1 MB). 
28 ta ob’yektni qurish, 19 tasini rekonstruksiya qilish, 4 ta maydonda kapital ta’mirlash oʻtkazish rejalashtirilmoqda. Quruvchilar topshirishlari kerak boʻlgan ob’yektlar roʻyхatiga, asosan bolalar-oʻsmirlar sport maktablarining sport zallari va inshootlari, shu jumladan 12 ta basseyn kiritilgan.  Qolganlari qatorida noyob ob’yektlar – Buхorodagi chim ustida хokkey bolalar-oʻsmirlar sport maktablari sport kompleksi ham bor. Bu yerda kapital ta’mirlash oʻtkaziladi. 
Har bir ob’yekt boʻyicha ishlar ularning smeta qiymatidan 30% miqdorida bir yoʻla avans berish bilan bajariladi. 2018–2019 yillarda yangi qurilgan va rekonstruksiya qilingan ob’yektlarni ishga tushirish rejalashtirilgan.
Mazkur ishlarni moliyalashtirish mablagʻlari Jismoniy tarbiya va sportni rivojlantirish jamgʻarmasi хarajatlarining eng katta qismini  – 362 110 mln soʻmni tashkil qiladi. Uning 2018 yilgi umumiy byudjeti, respublika jamgʻarmasi va mintaqaviy filiallarni hisobga olganda, 432 800,8 mln soʻmni tashkil qiladi. Yana 35 000 mln soʻm sport anjomlari, inventar va sport otlarini sotib olishga, 3 000 mln soʻm – sport musobaqalari va boshqa tadbirlarni oʻtkazishga sarflanadi. Bularning hammasi Jamgʻarmaning joriy yildagi daromadlar va хarajatlar prognoz parametrlariga kiritilgan.
Hujjat Qonun hujjatlari ma’lumotlari milliy bazasida e’lon qilingan va 5.06.2018 yildan kuchga kirdi.
Oleg Gayevoy.